

**H O T Ă R Â R E**

**privind** **aprobarea depunerii Proiectului „VELO APUSENI – Amenajare**

**trasee cicloturistice în Munții Apuseni, pe zona județelor Bihor, Cluj și Alba” și a valorii acestuia**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 43 din 22.02.2023 privind aprobarea depunerii Proiectului „VELO APUSENI – Amenajare trasee cicloturistice în Munții Apuseni, pe zona județelor Bihor, Cluj și Alba” și a valorii acestuia, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 6740/20.02.2023; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr. 7167/21.02.2023 şi de Avizul cu nr. 6740 28.02.2023 adoptat de Comisia de specialitate nr. 7, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;
* Hotărârii Consiliului Județean Cluj nr. 101/2021 privind încheierea Acordului de parteneriat între Judeţul Alba, Judeţul Bihor şi Judeţul Cluj pentru dezvoltarea și promovarea turistică a zonei carstice a Munților Apuseni „Țara de Piatră. Paradisul carstic al României”;
* Hotărârii Consiliului Județean Cluj nr. 232/2022 privind exprimarea acordului Consiliului Județean Cluj pentru participarea la implementarea Proiectului „VELO APUSENI - Amenajare trasee cicloturistice în munții Apuseni, pe zona județelor Bihor, Cluj și Alba” din Investiția I.4 „Implementarea a 3.000 km de trasee cicloturistice la nivel national”, finanțat din PNRR, Componenta 11 – Turism și cultură;

În conformitate cu prevederile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei Comisiei Europene 2021/608 de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. 173 alin. (1) lit. b), c) și e), alin. (3) lit. f), alin. (4) lit. a) și b), alin. (7) lit. c) și alin. (8) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind finanţele publice locale nr. 273/2006, cu modificările şi completările ulterioare;
* Ordonanței de urgență a guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu completările și modificările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;
* Ordinului Ministrului Dezvoltării, Lucrărilor Publice și Administrației nr. 3.047/2022 pentru aprobarea Schemei de finanțare – Condiții de accesare a fondurilor europene aferente PNRR în cadrul apelului de proiecte PNRR/2022/C11/I4, Componenta 11 – Turism și cultură, Investiția: I4. Implementarea a 3.000 km de trasee cicloturistice;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

1. Se aprobă depunerea Proiectului „VELO APUSENI – Amenajare trasee cicloturistice în Munții Apuseni, pe zona județelor Bihor, Cluj și Alba” în cadrul apelului de proiecte PNRR/2022/C11, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național.
2. Se aprobă amenajarea a minim 227 km de traseu cicloturistic în Munții Apuseni, pe zona județelor Bihor, Cluj și Alba, în cadrul Proiectului ” VELO APUSENI – Amenajare trasee cicloturistice în Munții Apuseni, pe zona județelor Bihor, Cluj și Alba” din care:
3. pentru Județul Bihor a unui traseu cicloturistic de minim 99,30 Km;
4. pentru Județul Cluj a unui traseu cicloturistic de minim 92,40 Km;
5. pentru Județul Alba a unui traseu cicloturistic de minim 35,30 Km.
6. Se aprobă valoarea nerambursabilă a Proiectului „VELO APUSENI – Amenajare trasee cicloturistice în Munții Apuseni, pe zona județelor Bihor, Cluj și Alba”, în cuantum de 92.665.542,75 lei/18.727.500,00 euro ( 1 euro = 4,9481 lei) + TVA, din care:
7. pentru Județul Bihor - suma de 40.536.072,225 lei / 8.192.250,00 euro + TVA;
8. pentru Județul Cluj - suma de 37.719.366,30 lei / 7.623.000,00 euro + TVA ;
9. pentru Județul Alba - suma de 14.410.104,225 lei / 2.912.250,00 euro + TVA.
10. Se aprobă finanțarea integrală de către Județul Cluj a tuturor cheltuielilor conexe și neeligibile necesare pentru implementarea proiectului în funcție de lungimea traseului aflat pe raza Județului Cluj.
11. Cu ducerea la îndeplinire a prezentei hotărâri se încredințează Președintele Consiliului Județean Cluj, prin Direcția Urbansim și Amenajarea Teritoriului.
12. Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii; Direcției de Administrare a Domeniului Public și Privat al Județului Cluj, Direcției Urbanism și Amenajarea Teritoriului, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 47 din 28 februarie 2023**

*Prezenta hotărâre a fost adoptată cu 32 voturi “pentru”, iar cinci membri ai Consiliului județean nu au votat, fiind astfel respectate prevederile legale privind majoritatea de voturi necesară.*